b'\n_START_ARTICLE_\nReinickendorf (hallintoalue)\n_START_PARAGRAPH_\nReinickendorf on yksi Berliinin 12 hallintoalueesta (saks. Bezirk), joilla on oma, paikallisvaaleissa valittu hallintonsa ja rajoitettu itsem\xc3\xa4\xc3\xa4r\xc3\xa4\xc3\xa4misoikeus. J\xc3\xa4rjestyksess\xc3\xa4\xc3\xa4n se on Berliinin 12. hallintoalue ja sijaitsee kaupungin luoteisella laidalla. Vuoden 2017 joulukuun lopussa hallintoalueen asukasluku oli 260\xc2\xa0253. Pinta-alaltaan se on 89,5 neli\xc3\xb6kilometrin suuruinen ja asukastiheys on 2\xc2\xa0909 as./km\xc2\xb2._NEWLINE_Berliinil\xc3\xa4isten keskuudessa Reinickendorf viittaa yleens\xc3\xa4 Reinickendorfin kaupunginosaan, ei samannimiseen hallintoalueeseen.'